stanford-oval/wikipedia huggingface dataset:
סטודיבייקר צ'אמפ

| --- | --- |

Studebaker Champ
 מאפיינים כלליים
 יצרן:  סטודיבייקר (Studebaker Corporation)
 שנות ייצור:  1960–1964
 הרכבה:  ארצות הברית ארצות הברית
 מפרט טכני
 מנוע:  6 צילינדרים, 2,800 סמ"ק המפיק 90 כ"ס מנוע 6 צילינדרים, 4,000 סמ"ק  המפיק 110 כ"ס  מנוע 8V  צילינדרים,  4,250 סמ"ק ו- 4,700 סמ"ק, (מאייד - גוף כפול, מאייד - גוף x ארבע)
 הילוכים:  תמסורת ידנית, תמסורת אוטומטית
סטודיבייקר צ'אמפ - מבט לתא הנהג
סטודיבייקר צ'אמפ
סטודיבייקר צ'אמפ
סטודיבייקר צ'אמפ (באנגלית :Studebaker Champ) הוא טנדר, (נהג + 2 נוסעים, במושב הקדמי), אשר יוצר על ידי יצרנית כלי הרכב האמריקאית, סטודיבייקר, בין השנים 1960–1964.
תא המטען היה בעל קיבולת של חצי טון ו-3/4 טון.
סדרות "סטודיבייקר צ'אמפ

5E (שנת 1960)
6E (שנת 1961)
7E (שנת 1962)
8E (בין השנים 1963–1964)
תמונות

סטודיבייקר צ'אמפ, שנת 1961
סטודיבייקר צ'אמפ, שנת 1961
סטודיבייקר צ'אמפ
סטודיבייקר צ'אמפ
סטודיבייקר צ'אמפ
ראו גם

סטודיבייקר
סטודיבייקר קופה אקספרס
סטודיבייקר אלקטריק
סטודבייקר-גרפורד
סטודיבייקר דיקטטור
סטודיבייקר Light Four
סטודיבייקר Light Six
סטודיבייקר לנד קרוזר
סטודיבייקר קומנדר
סטודיבייקר לארק
סטודיבייקר Flight Hawk
סטודיבייקר Silver Hawk
סטודיבייקר Golden Hawk
סטודיבייקר Gran Turismo Hawk
סטודיבייקר אוואנטי
סטודיבייקר Scotsman
סטודיבייקר Transtar
סטודיבייקר סדרה M
סטודיבייקר M29 Weasel
סטודיבייקר סטארליט
לקריאה נוספת

סטודיבייקר צ'אמפ (South Bend Salad - 1962 Studebaker Champ - Hemmings )
סופוס קלאוסן

| --- | --- |

 לידה:  12 בספטמבר 1865 לנגלנד, דנמרק 
 פטירה:  11 באפריל 1931 (בגיל 65) גנטופטה, דנמרק 
 מדינה:  ממלכת דנמרק 
 מקום קבורה:  Gentofte Kirkegård 
 שפות היצירה:  דנית 
 סוגה:  שירה
 זרם ספרותי:  סימבוליזם
 
סוֹפוּס קְלַאוּסֶן (בדנית: Sophus Claussen‏; 12 בספטמבר 1865 – 11 באפריל 1931) היה משורר וסופר דני. הוא זכור בעיקר בזכות הפואמות הנאו-רומנטיות שלו.
ביוגרפיה

סופוס קלאוסן נולד ב-1865, בנם של הפוליטיקאי רסמוס קלאוסן (Rasmus Claussen) והאנה סופי (Hanne Sophie לבית הנריקסן). הוא החל את לימודיו ב-1884 ופרסם את אוסף השירה הראשון שלו, Naturbørn ("ילדים טבעיים"), שמשך תשומת לב בשל תעוזה וארוטיקה נועזת בנוסח יצירתו של אמיל אורסטרופ (אנ'). במשך מספר שנים היה קלאוסן מעורב בעיתונות המקומית. הוא החל להתפרסם תחילה באמצעות שתי אידיליות סמליות בחלקן, חלקן ריאליסטיות על החיים בעיירות השוק, "Unge Bander" ("כנופיות צעירות"; 1894) ו"Kitty" ("חתלתול"; 1895), אשר באמצעות שילוב של פרוזה ושירה כמו גם שובבות וחן כבשו את הקוראים (במיוחד ההקדמה שלו ל-"Unge Bander"‏: "Frøken Regnvejr" ("העלמה מזג אוויר גשום"), כנראה יצירתו המשמעותית ביותר [מהדורה מתוקנת 1912]). מאוחר יותר המשיך קלאוסן את תיאור חיי האי הדני באוסף השירים השני "Pilefløjter" ("חלילן"; 1899) וב-"Mellem to Kyster" ("בין שני חופים"; 1900). רומני המסע הקטנים שלו "Valfart" ("עלייה לרגל") ו-"Antonius i Paris" ("אנטוניוס בפאריס") (שניהם 1896) ייחודיים בין יצירותיו בטון הפיוטי הפטפטני שלהם. בנוסף, הוא כתב את המחזה "Arbejdersken" ("העובד").
קלאוסן חי בפריז מספר שנים והיה ידידו של פול ורלן. הוא פרסם מספר ספרים קטנים יותר ("Trefoden" ("חצובה"; 1901), "Djævlerier" ("שיניים"; 1904), "Eroter og Fauner" ("ארוטים ופאונים"; 1910)). לאחר שחזר לדנמרק, הוא פרסם אוסף שירה מקיף ואופייני, Danske Vers ("חרוזים דניים"), המגדיר את אופייה הגחמני של גוף יצירתו.
בין יצירותיו המאוחרות, ניתן להדגיש את "Heroica" ("הרואיקה"; 1925) ו-"Foraarstaler" (שיחת אביב; 1927) כמייצגים במיוחד את אופיו הפיוטי. יצירותיו השלמות של קלאוסן זמינות בתשעה כרכים. קלאוסן תרגם לדנית שירים של היינריך היינה ופרסי ביש שלי.
קלאוסן והסופר יוהאנס יורגנסן (אנ') כתבו יחד את כתב העת קצר הימים Taarnet (אנ') ("המגדל") כחלק מתנועת הסימבוליזם הדנית, שהושפעה מהסימבוליסטים הצרפתים. לצערו של קלאוסן, מעולם לא הייתה לו פריצת דרך גדולה. ההכרה הגיעה בסופו של דבר בקרב קוראי כתב העת Heretica (אנ') שיצא לאור שנים רבות אחרי מותו, במשך 5 שנים מ-1948, ומהסופרת הנודעת קארן בליקסן.
קלאוסן היה קשור קשר הדוק עם הצייר אלברט גוטשלק (אנ').
הוא נקבר בבית הקברות גנטופטה (Gentofte).
הערות שוליים

1 2  "54 (Salmonsens konversationsleksikon / Anden Udgave / Bind V: Cikorie—Demersale)". Project Runeberg (בדנית). נבדק ב-2020-06-23.{{cite web}}:  תחזוקה - ציטוט: url-status (link)
↑  "Sophus Claussen". Forfatterweb.
↑  "54 (Salmonsens konversationsleksikon / Anden Udgave / Bind V: Cikorie—Demersale)". runeberg.org (בדנית).
↑  "213 (Salmonsens konversationsleksikon / Anden Udgave / Bind XXVI: Supplement: A—Øyslebø)". runeberg.org (בדנית).
↑  הערך קְלַאוּסֶן, סוֹפוּס באנציקלופדיה העברית, כרך כ"ט, עמוד 700
| --- | --- |
בקרת זהויות :  NLI: 987007275158205171  PLWABN: 9810621865805606  BIBSYS: 90146535  BnF: cb12024387j (data)  CiNii: DA09316444  GND: 118669494  ICCU: BVEV007853  ISNI: 0000 0001 2276 0842  KulturNav: 4b6506c9-65ad-4111-b025-8943cbca89f0  LCCN: n83032871  NTA: 067703445  RERO: 02-A003110289  SELIBR: 181844  SUDOC: 028401573  VIAF: 7403906   WorldCat (עם VIAF): 7403906 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סופוס קלאוסן".
נמרון דרומי

| נמרון דרומי |
| --- | --- |

מצב שימור
 מצב שימור: פגיע פגיע (VU) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי חתול
משפחה:: חתוליים
סוג:: נמרון
מין:: נמרון דרומי
שם מדעי
 Leopardus guttulus ‏1872
תחום תפוצה


נמרון דרומי (שם מדעי: Leopardus guttulus) הוא אחד מהמינים הכי חדשים של חתול שהתגלו בשנים האחרונות בשנת 2013. לפני כן הוא נחשב לתת-מין של נמרון מנוקד אך על פי בדיקות דנ"א עדכניות הוא שייך למין עצמאי ונדיר. הוא שונה מהנמרון המנוקד בכך שהוא כהה יותר ובעל זנב ארוך יותר והוא מהמינים הקטנים ביותר בסוג נמרון. לעיתים הם מכליאים עם מינים דומים כמו נמרון ג'ופרי או נמרון קולוקולו.
הוא מזכיר את מיני הסוג נמרון אליו הוא משתייך וכמותם בעל פרווה צהובה-אפורה מעט עם כתמים כהים להסוואה ובעל זנב מוארך מעט. הוא נמצא בטבע מיערות הגשם האטלנטיים של דרום ברזיל וכן בפרגוואי ובקצה הצפוני של ארגנטינה, אך היערות האטלנטיים בדרום ברזיל הם מקום חיותו העיקרי. צריך דיווחים נוספים על מקומות חיותו.
הנמרון עשוי להיות בסכנה לאחר שהיערות בהם הוא חי נכרתים והוא בסכנה גם מציד בלתי חוקי לפרוותו וממחלות של אנשים וחיות בית המועברים אליו.
ראו גם

נמרון מנוקד
נמרון קולוקולו
הערות שוליים

↑  נמרון דרומי באתר הרשימה האדומה של IUCN
| חתוליים |
| --- | --- | --- |
| חתולים קטנים | חתולים קטנים |  |
| חתול | חתול חולות • חתול ביצות • חתול שחור-רגל • חתול מדבר סיני • חתול בר (חתול הבית) |   |
| חתול פאלאס (סוג ומין יחיד) | חתול פאלאס |   |
| חתול זהוב | חתול זהוב אסייתי • חתול זהוב בורנאי |   |
| חתול נמרי | חתול נמרי בנגלי • חתול דגים נמרי • חתול נמרי שטוח-ראש • חתול נמרי כהה • חתול נמרי סונדי |   |
| שונר | שונר צפוני • שונר קנדי • שונר איברי • שונר מצוי |   |
| קרקל | קרקל • חתול זהוב אפריקני |   |
| סרוואל (סוג ומין יחיד) | סרוואל |   |
| נמרון | אוצלוט • מרגיי • נמרון מנוקד • חתול קולוקולו • נמרון הפנטנל • נמרון הפמפס • נמרון ג'ופרי • חתול קודקוד • נמרון האנדים • נמרון דרומי |   |
| פומה | פומת ההרים • יגוארונדי |   |
| חתול שיש (סוג ומין יחיד) | חתול שיש |   |
| חתולים גדולים | חתולים גדולים |   |
| נמר ערפילי | נמר ערפילי מצוי • נמר ערפילי בורנאי |  |
| ברדלס (סוג ומין יחיד) | ברדלס |  |
| פנתר | אריה • טיגריס • נמר • יגואר • נמר השלג |  |
ערך זה הוא קצרמרבנושא יונקים. אתם מוזמנים לתרום לוויקיפדיה ו.
סוס סמוכות

הנפת רגליים במהלך תרגיל בסוס סמוכות
סוס סמוכות הוא אחד המכשירים בספורט התעמלות מכשירים לגברים. סוס הסמוכות היה בנוי במקורו ממסגרת מתכת וגוף עץ המכוסה בעור. בימינו גופו של המכשיר עשוי לעיתים מפלסטיק, או חומרים מורכבים ומכוסה בציפוי סינתטי.
מידות

מידות מכשיר סוס סמוכות כפי שנקבעו על ידי ההתאחדות ההתעמלות הבינלאומית הן:
גובה 115 ס"מ, כולל משטח נחיתה שעוביו 20 ס"מ
אורך 160 ס"מ
רוחב 35 ס"מ
גובה הסמוכות 12 ס"מ
מרחק בין הסמוכות 40 עד 45 ס"מ (ניתן לכיוון)
תרגילים

תרגיל אופייני לסוס סמוכות כולל העברת רגל אחת ושתי רגליים מעל הסוס. תרגילי רגל אחת הם בדרך כלל תרגילי "מספריים". תרגילי שתי רגליים הם התרגילים העיקריים על סוס הסמוכות. המתעמל מניע את שתי רגליו, כשהן צמודות, בתנועות סיבוביות (בכיוון השעון או נגד כיוון השעון, על פי העדפתו) כאשר הוא עובר על פני כל חלקיו העליונים של המכשיר. תרגילים בדרגת קושי גבוהה יותר כוללים הנעת הרגליים בתנועות דיווש או הנפה. התרגיל מסתיים בירידה מן הסוס, בין אם על ידי הנפת הגוף מעל הסוס, או עמידת ידיים על הסוס, וקפיצה למשטח הנחיתה. שיטת ניקוד תרגילים על סוס הסמוכות קבועה בתקנות שקבעה ההתאחדות הבינלאומית להתעמלות.
סוס הסמוכות נחשב לאחד המכשירים הקשים יותר בהתעמלות מכשירים לגברים. אף שכל מכשירי ההתעמלות דורשים שימוש בכוח שרירים ומיומנות טכנית, סוס הסמוכות דורש מיומנות טכנית רבה יותר מאשר כוח. הסיבה לכך היא שתרגילי סוס הסמוכות נעשים כולם בעמידת ידיים ובהישענות הגוף על הכתפיים, שלא כמו במכשירים אחרים. כתוצאה מן ההישענות על הכתפים נדרש כוח שרירים נמוך יותר, יחסית למכשירים אחרים כגון טבעות, או מקבילים.
הופעה

על פי תקנות ההתאחדות הבינלאומית להתעמלות מרכיב ההופעה הוא חיוני לתרגיל מוצלח על סוס הסמוכות. בסוס הסמוכות ההופעה מורכבת מהחזקת כפות הרגליים מתוחות כלפי חוץ, ורגליים ישרות במשך כל התרגיל. כמו כן חשובה הצמדת הרגליים במשך התרגיל, להוציא בעת עשיית מספריים, או הנפה. הופעה נכונה מסייעת אף בביצוע חלק של התרגיל ומפחיתה את הסיכון של נגיעת כפות הרגליים במכשיר, דבר המביא להפחתת הציון.
ראו גם

התעמלות
קרקע
מקבילים מדורגים
קורה
טרמפולינה
התעמלות אומנותית
סטודיו

ערך זה עוסק בחדר עבודה של אמן, אומן או עובד. אם התכוונתם למשמעות אחרת, ראו .
"האטלייה, מחצית אחת" מאת קארל לארסון
שתי אמניות בסטודיו לציור, ציור משנת 1879
"בסטודיו", ציור מאת Marie Bashkirtseff‏, 1881
סטודיו הוא חדר עבודה של אמן, אומן או עובד. מקור המושג בלטינית, משורש שמשמעותו ללמוד, התגלגל לאיטלקית במשמעות חדר לימודים, ומאיטלקית לשפות אחרות במשמעותו הנוכחית.
מושג מקביל, אָטֶליֶיה (atelier) מקורו בצרפתית ומשמעותו סדנה. במקור, סדנת נגר. כיום המושג אטלייה מקובל לתיאור סטודיו של אמנים ושל מעצבי אופנה. בעבר אטלייה קושר גם עם סדנאות של אלכימאים ושל מכשפים.
במושג "סטודיו" משתמשים גם כשם עצם קיבוצי לתיאור מעביד וכלל העובדים עמו באותו סטודיו. שימוש כזה מקובל בתחומים רבים: אדריכלות, ציור, קדרות, פיסול, צילום, עיצוב גרפי, סקרפבוקינג, קולנוע, אנימציה, רדיו, טלוויזיה, אולפני הקלטות, מחול, תיאטרון.
סטודיו של אמן

במאות ה-15 עד ה-19 סטודיו של אמן מצליח כלל את האמן וכל עוזריו, תלמידיו וחניכיו אשר יצרו יחד יצירות שהוצאו לשוק תחת שם האמן או תויגו "מהסטודיו של...". זו הייתה דרך העבודה המקובלת באירופה מימי הביניים ונפוצה גם במקומות אחרים. באירופה הימי-ביינמית שיטה זו נתמכה על ידי כללי הגילדות. הכשרת השוליות החלה בגיל צעיר, בסביבות שתים עשרה, כשסיימו את הכשרתם עבדו כעוזרי האמן, לעיתים הפכו בהמשך לאמן עצמאי. שיטת הגילדות הוחלפה בהמשך בשיטה האקדמית, אך עדיין נמצאו אמנים שהכשירו שוליות בתשלום או סטודנטים ששילמו לאמן שכר לימוד. גם כיום קיימים בתי ספר לאמנות ב"שיטת האטלייה", בדרך כלל מדובר בצייר או פסל מקצועי המכשיר קבוצת סטודנטים קטנה.
סוגי סטודיו נוספים

בתי ספר למשחק או לאמנויות הבמה ככלל, מכונים לעיתים "סטודיו למשחק".
סטודיו לקדרות הוא סדנה של אמן יחיד, בניגוד למפעל קדרות.
אולפנים מסוגים שונים מכונים לעיתים "סטודיו". בין השאר אולפני הפקה והקלטה של תוכניות רדיו, טלוויזיה ופרסומות, כמו גם אולפני אנימציה וקומיקס.
אולפני עיבוד ועריכה של וידאו וסאונד עשויים להיקרא סטודיו, ולכלול ביצוע עבודות מאסטרינג, פוסט-פרודקשן, עריכת וידאו ועוד.
סטודיו לצילום הוא בית עסק העוסק בצילום, כולל לעיתים מעבדת צילום העוסקת בפיתוח סרטי צילום ובהדפסת תמונות, עשוי להפיק מוצרי צילום (הדפסת תמונות למזכרות או מתנות על גבי חפצים כגון ספלים, חולצות, לוחות שנה וכדומה) ולמכור מצלמות, ציוד צילום (מבזקים, חצובות ועוד) ואלבומי תמונות.
סטודיו למחול, לאמנויות לחימה, ליוגה וכדומה, הוא אולם אימונים, המכיל ציוד מתאים לסוג הספורט הנערך בו. לעיתים נעשה שימוש כללי יותר במונח, לתיאור בית ספר למחול, ליוגה וכדומה, על כל מוריו, ציודו, תלמידיו והקורסים המועברים בו.
שימוש במושג סטודיו בהקשרים אחרים

דירת סטודיו (אנ') היא דירה בה רוב פונקציות המגורים מרוכזות בחלל יחיד, אליו מתייחס המינוח "סטודיו". חלל זה משמש כחדר שינה, חדר מגורים ומטבח. חדר הרחצה נפרד מהחלל המרכזי, כולל לרוב שירותים ומקלחת, ללא אמבטיה. דירות סטודיו יהיו בדרך כלל קטנות. קיימות גם דירות סטודיו גדולות, אליהן מתייחסים לעיתים במונח "דירות לופט".
הערות שוליים

↑  studio, במילון האטימולוגיה etymonline.com
↑  atelier, במילון etymonline.com
| --- | --- |
בקרת זהויות :  NLI: 987007294956605171  GND: 4143284-8  LCCN: sh85008315  NKC: ph380407 
סטודיו של אמן, ציור משנת 1800
נמל התעופה הבין-לאומי נגורה ראי

נמל תעופה הבין-לאומי נגורה ראי (באינדונזית: Bandar Udara Internasional Ngurah Rai) המכונה גם נמל התעופה הבינלאומי I Gusti Ngurah Rai, הוא שדה התעופה הראשי בבאלי. הוא ממוקם 13 ק"מ דרומית מדנפסאר. נמל התעופה נגורה ראי הוא נמל התעופה השני העמוס ביותר באינדונזיה, אחרי נמל התעופה הבינלאומי סוקרנו-האטה. בשנת 2018 לבדה שירת נמל התעופה 23,779,178 נוסעים. נמל התעופה מדורג בקטגוריה IX והוא מסוגל לשרת מטוסי גוף רחבים כמו איירבוס A380.
מועצת נמלי התעופה הבינלאומיים דירגה את נמל התעופה נגורה ראי הבינלאומי כנמל התעופה השלישי הטוב בעולם בשנת 2016 בהתבסס על שירותיהם.
מיקום

נמל התעופה ממוקם בטובאן בין קוטה לג'ימבראן וקרוב למקומות תיירותים רבים.
הערות שוליים

↑  Mutia Ramadhani (5 בינואר 2018). "Penumpang Ngurah Rai Melonjak 13 Persen Sepanjang 2018". {{cite web}}:  (עזרה)
↑  "Taksi Membawa Penumpang Terbakar di Tol Bali Mandara". 25 בספטמבר 2015. {{cite web}}:  (עזרה)
↑  Dewa Wiguna (26 בפברואר 2017). "Ngurah Rai Goes Named Top Three Airports with Best Service". {{cite web}}:  (עזרה)
| --- | --- |
בקרת זהויות :  LCCN: n2010163531  VIAF: 168795416   WorldCat (עם VIAF): 168795416
סטיב הארוול

| --- | --- |

 לידה:  9 בינואר 1967 סנטה קלרה, קליפורניה, ארצות הברית 
 פטירה:  4 בספטמבר 2023 (בגיל 56) בויסי, איידהו, ארצות הברית 
 שם לידה:  Steven Scott Harwell 
 מדינה:  ארצות הברית 
 מקום קבורה:  Los Gatos Memorial Park 
 השכלה:  Prospect High School 
 תקופת הפעילות:  1990–2021 (כ־31 שנים) 
 
סטיבן סקוט הארוול (באנגלית: Steven Scott Harwell; 9 בינואר 1967 –  4 בספטמבר 2023) היה מוזיקאי אמריקאי, שנודע בעיקר כסולן של להקת הרוק Smash Mouth מאז הקמתה ב-1994 ועד פרישתו ב-2021. יחד עם הלהקה, הוא נודע בעיקר בזכות השיר "All Star" (אנ').
קריירה

הארוול התחיל כראפר בקבוצת FOS (Freedom of Speech) הוא עזב את הקבוצה בהשפעת פאבליק אנמי לאחר ששמע את האלבום The Chronic של Dr. Dre מ-1992 והבין שהז'אנר משתנה.
גרג קאמפ הקים את Smash Mouth בשנת 1994 עם הארוול, קווין קולמן ופול דה ליסל. הם זכו לראשונה להצלחה עם השיר "Walkin' on the Sun" משנת 1997.
הארוול השתתף בעונה השישית של תוכנית הריאליטי VH1 "The Surreal Life" בשנת 2006. הוא הופיע בתוכניות טלוויזיה ורדיו אחרות, כמו גם שותף במוזיקה של הסרט "מיליונר מי שגומר ראשון".
במהלך קונצרט של Smash Mouth באורבנה, אילינוי, ב-27 באוגוסט 2016, הארוול התמוטט על הבמה ונלקח באמבולנס לבית חולים. הלהקה השלימה את ההופעה בלעדיו, דה ליסל שר במקומו.
במהלך מגפת הקורונה, באוגוסט 2020, הלהקה עלתה לנגן ב"עצרת האופנועים של סטורגיס" בדרום דקוטה, כשהארוול הכריז "עכשיו כולנו כאן ביחד הלילה. ואנחנו שוב בני אדם. לעזאזל עם חרא הקורונה הזה".
באוקטובר 2021, הלהקה הופיעה בפסטיבל בירה ויין ב-Bethel Woods Center for the Arts בניו יורק, שם צולם שיכור ומאיים על אנשים מהקהל וביצע מה שנראה כמו הצדעה נאצית. לאחר מכן הוא הודיע על פרישה עקב בעיות בריאות מתמשכות.
חיים אישיים, מחלה ומוות

להארוול היה בן בשם פרסלי, שמת בגיל שישה חודשים ביולי 2001 מלוקמיה לימפוציטית חריפה והיווה השראה לשם הקרן למניעת מחלות שהקים הארוול.
במשך רוב חייו, הארוול נאבק באלכוהוליזם. בשנת 2013, הוא אובחן עם קרדיומיופתיה ואנצפלופתיה ע"ש ורניקה, מחלה נוירולוגית המשפיעה על תפקודים כמו דיבור וזיכרון. הוא אושפז ב-2017 בגלל הקרדיומיופתיה שלו, מה שהוביל לביטול הופעה.
הארוול מת בביתו בבויסי, איידהו, ב-4 בספטמבר 2023, יום אחד לאחר שהמנהל שלו, רוברט הייז, הודיע שהוא נמצא בהוספיס בשל אי ספיקת כבד. הוא היה בן 56 במותו.
הערות שוליים

↑  "Steve Harwell". BBC. נבדק ב-4 בספטמבר 2023. {{cite web}}:  (עזרה)
↑  "Steve Harwell, founding member of Smash Mouth, dies aged 56". The Independent. 4 בספטמבר 2023. נבדק ב-4 בספטמבר 2023. {{cite web}}:  (עזרה)
↑  Moses, Claire; Sisario, Ben (4 בספטמבר 2023). "Steve Harwell, Former Smash Mouth Lead Singer, Dies at 56". The New York Times. {{cite news}}:  (עזרה)
↑  Wilkes, Neil (21 בספטמבר 2005). "New 'Surreal Life' cast named". Digital Spy. נבדק ב-9 ביולי 2013. {{cite news}}:  (עזרה)
↑  "Steve Harwell, former Smash Mouth lead singer, dead at 56". CBC News. 4 בספטמבר 2023. נבדק ב-6 בספטמבר 2023. {{cite news}}:  (עזרה)
↑  Helman, Peter (28 באוגוסט 2016). "Smash Mouth Singer Leaves Stage In An Ambulance, Band Plays "All Star" Without Him". Stereogum. נבדק ב-3 בספטמבר 2023. {{cite web}}:  (עזרה)
↑  Barton, Monika (12 באוקטובר 2021). "Smash Mouth singer accused of doing Nazi salute in shocking footage from 'chaotic' gig". Newshub. {{cite news}}:  (עזרה)
↑  "Smash Mouth singer Steve Harwell retires after disoriented New York concert". NBC News. 12 באוקטובר 2021. נבדק ב-12 באוקטובר 2021. {{cite web}}:  (עזרה)
↑  Slaughter, Adele (22 ביולי 2002). "Smash Mouth fights childhood leukemia". USA Today. אורכב מ-המקור ב-12 בספטמבר 2005. נבדק ב-4 בספטמבר 2023. {{cite web}}:  (עזרה)
↑  "Smash Mouth frontman Steve Harwell dies at 56". BBC News (באנגלית בריטית). 4 בספטמבר 2023. נבדק ב-4 בספטמבר 2023. {{cite news}}:  (עזרה)
↑  סטיב הארוול, סולן סמאש מאות', הלך לעולמו בגיל 56, באתר ynet, 4 בספטמבר 2023
| --- | --- |
בקרת זהויות :  GND: 1301037370  ISNI: 0000 0000 4847 5575  LCCN: no2004084422  MusicBrainz: cb1532ee-4ff8-4f9d-b796-a74369c7e3e1  VIAF: 24317543   WorldCat (עם VIAF): 24317543
סטודיו מיר

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
| --- | --- |

 נתונים כלליים
 סוג:  אולפני אנימציה
 מייסדים:  ג'יי מיונג יו
 תקופת הפעילות:  28 באוקטובר 2011 – הווה (12 שנים)
 מיקום המטה:  סאול, קוריאה הדרומית
 קואורדינטות:  37°28′45″N 126°53′10″E﻿ / ﻿37.479118619394°N 126.88607876858°E﻿ / 37.479118619394; 126.88607876858 
 משרד ראשי:  סאול, קוריאה הדרומית
 ענפי תעשייה:  אנימציה
 מוצרים עיקריים:  האגדה של קורה משפחת בונדוק Dota: דם הדרקון
 אנשי מפתח:  ג'יי מיונג יו
  
 www.studiomir.co.kr
 he
 
סטודיו מיר (בקוריאנית: 스튜디오 미르) הוא סטודיו דרום-קוריאני, שהוקם על ידי ג'יי מיונג יו, אנימטור שבין עבודותיו עבד על סדרת ההנפשה "אווטאר: כשף האוויר האחרון". מטה הסטודיו נמצא בסיאול, קוריאה הדרומית.
הסטודיו ידוע בעיקר בזכות סדרת האנימציה "האגדה של קורה" אותה הנפיש, כמו כן, הסטודיו הנפיש את העונה הרביעית של הסדרה "משפחת בונדוק". בשנת 2014, הסטודיו עשה הסכם עם דרימוורקס הנפשה ליצירת ארבע סדרות הנפשה חדשות בעלות 78 פרקים כל אחת.
עבודות בולטות

האגדה של קורה (עונות 1,3-4, עונה 2 פרקים 7, 8, 10-14)
משפחת בונדוק (עונה רביעית)
שומרי הגלקסיה (קצרים של עונה 1)
וולטרון: המגן האגדי (2016-2018)
LEGO Elves: הסודות של עמק השדונים (2017)
קיפו ויצורי הפלא (2020)
אגדות מורטל קומבט: נקמתו של סקורפיון (2020)
Dota: דם הדרקון (2021)
המכשף: סיוטו של הזאב (2021)
סטודיו סי

שילוט על סניף סטודיו סי ברמתיים, 2021
סטודיו סי (באנגלית: Studio C) הייתה רשת ישראלית שהוקמה בשנת 1990 ומתמחה במגוון חוגים ופעילויות ספורטיביות לנשים בתחום החיטוב, התעמלות אחרי לידה הכושר והדיאטה.
הרשת מנתה 35 סניפים בפריסה ארצית.
יו"ר החברה פיני כהן, מבעלי חברת אמריקה ישראל ושותפים נוספים מקבוצת מאיר מכוניות רכשו את הרשת בשנת 2009 עד 2019.
מנכ"לית הרשת משנת 2009 עד 2019 הייתה סמדר אשכנזי רייויט, רואת חשבון. לפני כן שימשה כסמנכ"לית הכספים של הרשת למשך 8 שנים.
ברשת הועסקו כ-600 נשים מתחומי הבריאות - דיאטניות קליניות, ההדרכה - מדריכות אירובי, פילאטיס, מורות לחינוך גופני ואדמיניסטרציה. הרשת פעלה בין היתר בשיטת "קלנטיקס" שהומצאה על ידי קלן פינקני.
בשנת 2021 נודע כי בעקבות השפעותיה של מגפת הקורונה, הרשת תיסגר לאלתר. בגלובס פורסם כי מעבר לסגירה הכוללת, נאלצה הרשת לסגור חמישה סניפים קודם לכן. בעקבות הודעת הסגירה הועלו טענות על הונאת לקוחות החברה, שבתקופה הסמוכה להודעה שווקו להן חבילות־מבצע ושוכנעו לרכוש מינוי שנתי מוזל בתשלום אחד מראש, למרות שהרשת ידעה על מצבה הפיננסי הקשה, ושלכאורה גם ידעה שלא תוכל לספק את השירות עליו גבתה כספים. באותו יום שפורסמה הידיעה, חלק מלקוחות החברה פתחו בפייסבוק קבוצת "נפגעות סטודיו סי", המיועדת למאבק משפטי מאוגד בנושא, ואליה הצטרפו מעל אלף חברות. בדיון שנערך בבית המשפט המחוזי בירושלים מספר ימים לאחר מכן, מינה השופט שני נאמנים לבחון את בקשת הרשות להגנת הצרכן להשיב את כספי המנויים שנגבו במבצע. ב-15 באוגוסט נבחרה הצעתה של רונית רפאל לרכישת הרשת.
הערות שוליים

↑  סטודיו C תציע זכיונות הפעלה ב-150 אלף דולר, באתר הארץ, 19 בנובמבר 2002
1 2  מיכל רז-חיימוביץ', ‏לא התאוששה מהקורונה: רשת סטודיו C נסגרת | בלעדי, באתר גלובס, 19 ביולי 2021
↑  אביבית מיסניקוב, ‏שבוע וחצי לפני הפירוק: סטודיו C עוד הציע מנויים - בתשלום אחד, באתר ‏מאקו‏, 20 ביולי 2021
↑  סטודיו C, מנויות מאיימות בתביעה אישית נגד הבעלים, באתר וואלה, 20 ביולי 2021
↑   הדר קנה, "זו יריקה בפרצוף": לקוחות סטודיו C זועמות על פירוק הרשת, באתר TheMarker‏, 20 ביולי 2021
↑  קבוצת "נפגעות סטודיו סי" בפייסבוק
↑  ליטל דוברוביצקי , מירב קריסטל, סטודיו סי: "הכספים שנכנסו ממבצע הרגע האחרון למנוי שנתי יועברו לנאמנים", באתר ynet, 25 ביולי 2021
↑  ליטל דוברוביצקי, רונית רפאל רוכשת את סטודיו סי: התחייבה לתת חודש חינם ללקוחות עבר, באתר ynet, 15 באוגוסט 2021
סטרייטיוסוכוס

| סטרייטיוסוכוס |
| --- | --- |

תקופה
קרטיקון עליון 85–70 מיליון שנה לפני זמננו PreЄ Є O S D C P T J K Pg N       
מיון מדעי
תת־סדרה:: Baurusuchia
משפחה:: באורוסוכיים
סוג:: סטרייטיוסוכוס
מין:: Stratiotosuchus maxhechti
שם מדעי
 Stratiosuchus

סטרייטיוסוכוס (שם מדעי: Stratiotosuchus; מילולית מיוונית: "תנין חייל") הוא סוג נכחד של זוחל דמוי-תנין אשר התקיים באמריקה הדרומית של הקרטיקון העליון של ברזיל. הסוג הכיל מין יחיד - Stratiotosuchus maxhechti, אשר ניתן להוקרת החוקר מקס קנובלר הץ'.
מאפיינים

הסוג נראה לראשונה במאובנים בעיירה Irapuru שבסאו פאולו בידי חוסה מרטין סוארז (José Martin Suárez). הסוג תואר ב-2001 בידי קמפוס ועמיתיו, לאחר שהובדל מסוגים קרובים במשפחה.
סוג זה היה דומה לבאורוסוכוס ובעל מבנה גולגולת מוזרה ארוכה ורחבה מאוד שדמתה מעט לגולגולת כלב והגיע לאורך 47 ס"מ כשבעליה הגיע עד לאורך של 4 מטרים. מבנה לסתותיו היו בעלות שורות של שיניים חרוטיות כשל תנין בחלק הקדמי וחסרות שיניים בחלק האחורי והמבנה התאים לסגירה בעוצמה חזקה על טרף חולף. מבנה הגפיים הזכיר מעט את הפופוזאורוס ורמז שהיה בעל אורח חיים יבשתי שהיה טורף-על בברזיל.
נחל האלה

| --- | --- |

 מידע כללי
 אורך:  כ־50 ק"מ
 מוצא:  אזור בית אומר וחלחול
 יובלים:  נחל צפיתה, נחל חכליל, נחל סנסן, נחל גדור, נחל לוזית, נחל מיכה, נחל ברקאי 
 שפך:  נחל לכיש (he) 
 מדינות באגן הניקוז:  ישראל 
  (למפת אשדוד מוגדלת) נחל האלה(למפת אשדוד רגילה) נחל האלה(למפת השפלה רגילה) נחל האלה(למפת השפלה מוגדלת) נחל האלה
 
נחל האלה הוא נחל אכזב בשפלת יהודה הזורם אל מישור החוף הדרומי. שמו משמר את השם המקראי האלה, כמו גם את שם העמק שבו זורם הנחל – עמק האלה.
נתיב הנחל

אורכו של הנחל הוא כ־50 ק"מ. תחילתו ממערב לכביש 60 (קו פרשת המים הארצי), במספר יובלים המנקזים את אזור בית אומר - חלחול (בין גוש עציון לחברון), המתחברים מצפון־מערב לעיירות נובא וח'ארס, בנקודת המעבר בין הר חברון לשפלה. מנקודה זו זורם הנחל בכיוון כללי צפון־מערב, דרך עמק האלה. מעט ממזרח לקיבוץ נתיב הל"ה מתחברים לנחל היובלים מנחל עציונה ונחל סנסן, המנקזים את אזור חוסאן, צור הדסה, ביתר עילית וגוש עציון. בסמוך לעזקה ושדות מיכה מתחברים היובלים מנחל יורש ונחל לוזית, המנקזים את אזור נחושה, עזקה, בית ניר, עגור ולוזית. בהמשך דרכו עובר הנחל מעט מצפון לקריית מלאכי ומדרום לבסיס חצור, שם מתחבר אליו נחל הרי"ף, המנקז את אזור חפץ חיים וצומת ראם, סמוך למאגר חצור. הנחל מתחבר לנחל לכיש בסמוך לגשר עד הלום, הנשפך לים התיכון מצפון לאשדוד.
נתיב הנחל > ניקוז הנחל

נחל האלה על יובליו השונים מנקז את כל השטח שבין חוסאן וצור הדסה ועד נחל תלם (מעט מצפון לכביש 35), וכן שטח נרחב בשפלת יהודה, בין נחושה, לוזית וכפר מנחם. שטח הניקוז של הנחל תחום מצפון על ידי אגן הניקוז של נחל שורק, ומדרום על ידי אגן הניקוז של נחל תלם, יובל של נחל גוברין הנשפך לנחל לכיש.
בימים של גשמים עזים הנחל עולה על גדותיו ומציף את סביבתו. הצפות כאלו פגעו בבסיס חצור בחורף 1991–1992, ב־2013 וב־2020. הוצפו מסלולי המראה, דירים תת-קרקעיים וניזוקו מטוסי קרב וסוללת כיפת ברזל.
עמק האלה

עמק האלה הוא עמק קטן בשפלת יהודה, מדרום לבית שמש, המקשר בין השפלה להרי יהודה ומכאן חשיבותו לאורך השנים. אורך העמק ממערב למזרח הוא כ-7 ק"מ ורוחבו בין כ-2 ק"מ במזרח ל-500 מטר במערב. והוא מנוקז על ידי נחל האלה.
מקור שמו של העמק הוא בעצי האלה הצומחים בעמק ובשוליו.
הצומח בעמק הוא ים תיכוני וכולל בעיקר אלה ארצישראלית, אלה אטלנטית, אלת המסטיק, חרוב מצוי, אלון מצוי, שיטה מלבינה ושיזף מצוי.
ח'רבת ארנב

ח'רבת ארנב היא חורבה על שלוחה מצפון לוואדי אל ח'רוב, אחד מיובליו של נחל האלה ממערב לחלחול, בגובה של כ־800 מ'. במקום מקאם שיח' מוחמד סלמה, ובו מספר עצים גדולים, ביניהם עץ אלון מצוי בגובה כ־10 מ', המוערך כבן 700–800 שנה. בסמוך לחורבה שתי בארות מים ('עין ארנב עליון / תחתון').
ב-30 ביוני 2014, 18 ימים לאחר חטיפת שלושת הנערים, נמצאו גופותיהם של שלושת החטופים, בשדה סמוך לח'רבת ארנב.
ראו גם

גשר הרכבת הטורקי על נחל האלה